钦定古今图书集成/明伦汇编/闺媛典/第307卷 > 皇清四十 > 朱韡妻彭氏
## 钦定古今图书集成/明伦汇编/闺媛典/第307卷 > 皇清四十 > 朱韡妻彭氏

按《溧阳县志》：“彭氏，生员朱韡妻，遵骑女。明末时，山谷皆兵，夫死于难。彭年二十五，无子，哀痛不欲生，食贫守志，事舅姑以孝，待妯娌以礼。年六十有六终。”

===闻喜女===

按《溧阳县志》：“淮安守备闻喜女，宋梁卿在淮，为其子亦郊聘为妇。越五年，郊亡，女闻讣恸哭。及笄，求婚者甚众，女坚拒父命。未几，梁卿亡，遂抵溧归。宋奉郊孀母甚谨，岁频荒，饔飧不给，族人悯其穷而轮膳之，每食必先郊母，境愈苦而志弥坚，年逾四十，县令旌之。”